КОМИСИОНЕН ДОГОВОР

Днес, ..................., в гр./с. .................. се сключи настоящият комисионен договор между:

......................................................................., наричан по-долу КОМИТЕНТ

И

......................................................................., наричан по-долу КОМИСИОНЕР.

Страните се споразумяха за следното: 

I. ОСНОВНИ ПОЛОЖЕНИЯ

Чл. 1. Комитентът възлага на комисионера срещу възнаграждение да да извърши от свое име и за сметка на комитента следните правни сделки ......... ............................................................................. ............................................................................. ........................................................................, наричани по-долу за краткост ПОРЪЧКАТА.

Чл. 2. Комисионерът се задължава да извърши правните сделки при следните условия: ........................................................... ............................................................................. ......................................................................... 

Чл. 3. Комисионерът е длъжен да прехвърли на комитента в срок ......... ................., считано от ...................................., правата и задълженията, възникнали в резултат на сключените от него сделки с трети лица в изпълнение на поръчката, а комитентът е длъжен да ги приеме. 

II. ПРАВА И ЗАДЪЛЖЕНИЯ НА КОМИСИОНЕРА 

Чл. 4. Комисионерът е длъжен:

1. да изпълни поръчката с грижата на добър търговец;

2. да даде сметка на комитента и да му прехвърли резултатите от изпълнителните сделки в срока по чл. 3. 

Чл. 5. Когато комисионерът изпълни поръчката при условия, по-изгодни от тези, установени от комитента, изгодата принадлежи на комитента. 

Чл. 6. (1) Комисионерът има право да се отклони от поръчката, когато отклонението е в интерес на комитента и комисионерът няма възможност да иска нови нареждания от него или не е получил навреме отговор на запитването си. 

(2) Ако комисионерът се отклони от поръчката без да са налице условията, посочени в предходната алинея, комитентът има право:

а) да не признае сделките за извършени за негова сметка, и

б) да иска неустойката по чл. 20 от настоящия договор. 

(3) Комитентът няма право да се откаже от сделките, ако:

1. комисионерът съобщи, че поема разликата между установените от комитента цени и цените на сключените от комисионера сделки;

2. комисионерът установи, че не е било възможно да се извършат сделките по установените от комитента цени и че с извършените сделки е предпазил комитента от по-големи вреди.

Чл. 7. (1) Комисионерът е длъжен да уведоми незабавно комитента и да осигури необходимите доказателства, ако третото лице не изпълни задълженията си, както и ако бъде причинена вреда на имуществото, придобито или държано от комисионера за сметка на комитента.

(2) В случаите по предходната алинея комисионерът е длъжен незабавно да прехвърли на комитента правата си спрямо посоченото лице, ако комитентът поиска това. 

Чл. 8. (1) Комисионерът е длъжен да изпълни поръчката лично. 

(2) Комисионерът може да възложи изпълнението на поръчката или на част от нея на друго лице само по изключение, ако това е станало необходимо за запазване интересите на комитента и ако от неизвършването му последният би претърпял вреди. Заместването на комисионера от друго лице е допустимо също и в случаите на изрично писмено овластяване от страна на комитента.

(3) Комисионерът е длъжен да извести незабавно комитента за заместването.

(4) Комисионерът отговаря за вредите, причинени от лошия избор на свой заместник.

(5) Комисионерът отговаря за действията на заместника като за свои, ако не е спазил изискванията на ал. 2 по отношение на заместването.

Чл. 9. Комисионерът се задължава да уведоми незабавно комитента за изпълнението на възложената му поръчка.

Чл. 10. Комисионерът е длъжен да пази имуществото, получено от комитента или от трети лица в изпълнение на поръчката.

Чл. 11. Комисионерът е длъжен да изпълни задълженията и да упражни правата, породени от сделката с третото лице.

Чл. 12. Комисионерът има право да задържи вещите, които е придобил за сметка на комитента или които комитентът му е предал, когато последният не изпълнява задълженията си по настоящия договор. 

III. ПРАВА И ЗАДЪЛЖЕНИЯ НА КОМИТЕНТА

Чл. 13. Комитентът е длъжен:

1. да приеме резултатите от изпълнението на поръчката; 

2. да възстанови направените от комисионера във връзка с изпълнението на поръчката разноски; 

3. да плати възнаграждение на комисионера при условията и по реда, посочени в раздел IV от настоящия договор. 

Чл. 14. По искане на комисионера комитентът е длъжен да достави авансово следните средства, необходими за изпълнението на поръчката: ............................................................................. ........................................................................ 

Чл. 15. Комитентът не е длъжен да приеме резултатите от сключените сделки, ако комисионерът се е отклонил от поръчката и не са налице условията по чл. 6, ал. 1 и 3.

Чл. 16. Възстановяването на разноските във връзка с изпълнението на поръчката ще се извършва срещу представяне от комисионера на съответните отчетни документи. 

IV. КОМИСИОНА

Чл. 17. Комисионерът има право да получи комисиона в размер на .......% от стойността на сключените от него изпълнени сделки, предмет на поръчката. 

Чл. 18. (1) Комисионата ще бъде изплатена по следния начин: ........... ........................................... 

(2) Комитентът е длъжен да плати комисионата в срок .................... ........................................... 

V. ОТГОВОРНОСТ

Чл. 19. Комисионерът отговоря пред комитента за изпълнението на задълженията от третото лице, само когато е бил овластен да сключи сделка на кредит и е знаел или е трябвало да знае, че то не е в състояние да плати. 

Чл. 20. (1) Комисионерът дължи неустойка в размер на .................. ..... процента от стойността на изпълнителната сделка, ако се отклони от поръчката на комитента и вследствие на това последният се откаже от приемането на резултатите от изпълнителната сделка. 

(2) Комисионерът дължи неустойката по предходната алинея и в случай, че не прехвърли на комитента резултатите от изпълнителната сделка.

Чл. 21. Ако комитентът не изплати в срок дължимото възнаграждение на комисионера, както и обезщетение за направените разходи, той дължи неустойка в размер на .............. процента от просрочената сума дневно, но не повече от ............................. 

VI. ПРЕКРАТЯВАНЕ НА ДОГОВОРА

Чл. 22. Настоящият договор се прекратява:

1. по взаимно съгласие;

2. с изпълнението на поръчката; 

3. когато изпълнението на поръчката стане невъзможно;

4. със смъртта или поставянето под запрещение на някоя от страните, респективно с прекратяването на юридическото лице на някоя от страните;

5. с оттеглянето на поръчката от комитента; 

6. с отказа на комисионера от поръчката.

Чл. 23. (1) Комитентът може да оттегли поръчката изцяло или отчасти преди комисионерът да е сключил съответните изпълнителни сделки. В този случай той е длъжен да заплати на комисионера възнаграждението и направените разходи във връзка със сключените от него сделки до оттеглянето. 

(2) Комитентът е длъжен да се разпореди с намиращото се у комисионера негово имущество в едномесечен срок от датата на оттеглянето на поръчката.

(3) Ако комитентът не се разпореди в срока по предходната алинея с намиращото се у комисионера имущество, комисионерът има право да даде това имущество за пазене за сметка на комитента или с оглед покриване на своите претенции към комитента - да продаде имуществото на възможно най-изгодна за комитента цена. В последния случай комисионерът е длъжен, след като удовлетвори своите претенции от получената цена, да изплати на комитента остатъка в срок от ............................. от получаването на цената.

Чл. 24. (1) Комисионерът има право да се откаже от поръчката само при виновно неизпълнение на договора от страна на комитента. В този случай той може да иска от комитента уговореното възнаграждение и обезщетение за направените разходи. 

(2) Комисионерът е длъжен да уведоми писмено комитента за отказа от поръчката.

(3) Договорът остава в сила две седмици от деня, в който комитентът е получил съобщението на комисионера за отказа да изпълни поръчката.

(4) Комитентът е длъжен да се разпореди с намиращото се у комисионера негово имущество в едномесечен срок от деня, в който е бил уведомен за отказа от поръчката. Ако комитентът не се разпореди в срок с имуществото си, комисионерът има правата и задълженията по ал. 3 на предходния член.

Чл. 25. В случаите на чл. 22, т. 3, когато изпълнението на поръчката стане обективно невъзможно, комитентът е длъжен да изплати възнаграждение на комисионера в размер, който съответства на извършената работа до настъпването на невъзможността. 

VII. ЗАКЛЮЧИТЕЛНИ КЛАУЗИ

Чл. 26. (1) Страните по настоящия договор следва да отправят всички съобщения и уведомления помежду си само в писмена форма. 

(2) Писмената форма се смята за спазена и, когато те са отправени по  телефакс, Е-мейл или друго техническо средство, което изключва възможността за неточно възпроизвеждане на изявлението.

Чл. 27. Настоящият договор може да бъде изменен или допълнен от страните с отделно споразумение, облечено в писмена форма. 

Чл. 28. (1) Страните ще решават споровете, възникнали по повод изпълнението на настоящия договор, чрез разбирателство и взаимни отстъпки.

(2) Когато постигането на съгласие се окаже невъзможно, страните ще отнесат спора пред 
Арбитражния съд при Българската стопанска камара.

Чл. 29. За неуредените с този договор въпроси се прилагат разпоредбите на гражданското и търговското законодателство на Република България. 

Настоящият договор се състави в два еднакви екземпляра - по един за всяка от страните. 

КОМИТЕНТ: ................               КОМИСИОНЕР: .................